**Likumprojekta "Grozījumi Valsts un pašvaldību institūciju amatpersonu un darbinieku atlīdzības likumā" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījumi Valsts un pašvaldību institūciju amatpersonu un darbinieku atlīdzības likumā" (turpmāk – likumprojekts) izstrādāts Satversmes tiesas tiesneša statusa nostiprināšanai un Augstākās tiesas neatkarības nodrošināšanai.  Izstrādātie grozījumi paredz atlaišanas pabalsta pēc Satversmes tiesas tiesneša pilnvaru termiņa beigām izmaksas palielināšanu no vienas mēnešalgas uz trim mēnešalgām, kā arī Augstākās tiesas priekšsēdētāja tiesības noteikt Augstākās tiesas darbinieku un amatpersonu mēnešalgu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2019. gada 7. maija rīkojums Nr. 210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai" 174.2. pasākums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2019. gada 7. maija rīkojums Nr. 210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai" 174.2. pasākums paredz apzināt un izstrādāt nepieciešamos normatīvos aktu projektus, lai stiprinātu Satversmes tiesas neatkarību jautājumos:  1) par Satversmes tiesas tiesneša statusam nepieciešamajām garantijām pēc amata termiņa beigām;  2) par Satversmes tiesas administratīvo pārvaldību un Satversmes tiesas budžeta garantijām.  Lai minēto sasniegtu, ir izstrādāti vairāki saistīti normatīvo aktu projekti.  Izvērtējot Satversmes tiesas tiesnešu sociālo garantiju apjomu, kā arī ārvalstu konstitucionālo tiesu tiesnešu sociālās garantijas, izdarīti secinājumi, ka Satversmes tiesas tiesnešu sociālo garantiju sistēmu nepieciešams pilnveidot, nodrošinot Satversmes tiesnesim atbilstošas sociālās garantijas pēc pilnvaru termiņa beigām. No Satversmē nostiprinātā Satversmes tiesas konstitucionālā statusa izriet, ka attiecīgi nodrošināms tāds Satversmes tiesas tiesneša statuss, kas pilnībā atbilst tiesu varas nozīmībai kopumā, gan atspoguļo Satversmes tiesas konstitucionālo statusu un īpašās funkcijas, nodrošinot visu valsts varas atzaru līdzsvaru. Tādējādi Satversmes tiesas tiesnesim nedrīkstētu būt mazākas garantijas par Saeimas deputātiem un augstākajām valsts amatpersonām. Persona, kas izvēlējusies kļūt par tiesnesi, rēķinās ar zināmu stabilitāti un prognozējamu karjeras attīstību. Latvijas darba tirgus salīdzinoši ir neliels, savukārt normatīvie akti satur virkni ierobežojumu amatpersonām pēc amata pildīšanas beigām.  Darba grupas, strādājot pie risinājuma par Satversmes tiesas tiesneša statusam nepieciešamajām garantijām pēc amata termiņa beigām paredzēšanas, sākotnējā doma bija noteikt pārejas perioda pabalstu, ko izmaksātu pie nosacījuma, ja Satversmes tiesas tiesnesis pēc pilnvaru termina beigām neizmanto nevienu no Satversmes tiesas tiesneša statusam nepieciešamajām garantijām pēc amata termiņa beigām, kas tiek paredzētas ar likumprojektu "Grozījumi Satversmes tiesas likumā", darba grupa no minētā risinājuma atteicās, jo secināja, ka normatīvajā regulējuma nepieciešamās atrunas būtu ļoti grūti paredzēt.  Šobrīd Satversmes tiesas tiesnesim pēc pilnvaru termiņa beigām saskaņā ar Valsts un pašvaldību institūciju amatpersonu un darbinieku atlīdzības likuma 17. panta devītās daļas pirmo punktu paredzēts atlaišanas pabalsts mēnešalgas apmērā. Lielāks atlaišanas pabalsts pēc pilnvaru termiņa beigām nodrošinās Satversmes tiesneša statusam un neatkarības prasībām atbilstošākas materiālās garantijas, kā arī radīs lielāku motivāciju Satversmes tiesnesim nostrādāt pilnu pilnvaru termiņu, nevis uztraucoties par materiālajām garantijām, izlemt par labu citam amatam pirms pilnvaru termiņa beigām. Uzsverams, ka lielāks atlaišanas pabalsts pēc pilnvaru termiņa beigām varētu arī motivēt personu izšķirties par labu izaicinājumam kļūt par Satversmes tiesas tiesnesi.  Ņemot vērā citām amatpersonām Valsts un pašvaldību institūciju amatpersonu un darbinieku atlīdzības likumā noteikto atlaišanas vai atvaļināšanas pabalsta apmērus, kā arī citu valstu praksi attiecībā uz kompensāciju izmaksu Satversmes tiesas tiesnešiem pēc pilnvaru termiņa beigām, likumprojekts paredz Satversmes tiesas tiesnesim pēc pilnvaru termiņa beigām izmaksāt atlaišanas pabalstu trīs mēnešalgu apmērā. Vienlaikus likumprojekts precizē normu, kas šobrīd paredz atlaišanas pabalsta Satversmes tiesas tiesnesim pēc pilnvaru termiņa beigām izmaksu vienas mēnešalgas apmērā.  Likumprojektā piedāvātais atlaišanas pabalsta apmērs ir samērīgāks ar šobrīd Valsts un pašvaldību institūciju amatpersonu un darbinieku atlīdzības likumā Satversmes tiesnesim noteikto pabalsta apmēru un citām amatpersonām noteikto atlaišanas (atvaļināšanas) pabalsta apmēru. Jāņem vērā arī fakts, ka ir septiņi Satversmes tiesas tiesneši, kuru pilnvaru termiņš ir 10 gadi. Pilnvaru termiņš kādam no septiņiem Satversmes tiesas tiesnešiem beidzas aptuveni ik pēc viena vai diviem gadiem, tas nozīmē, ka Satversmes tiesnesim atbilstošu sociālo garantiju nodrošināšana nerada būtisku ietekmi uz budžetu turpmākajos gados, piemēram, 2021. gadā pilnvaru beigu termiņš ir vienam no Satversmes tiesas tiesnešiem, savukārt atlaišanas pabalstu paredzēts izmaksāt pie nosacījuma, ka Satversmes tiesas tiesnesis nostrādājis pilnu pilnvaru termiņu, neatkarīgi no tā, vai Satversmes tiesnesis pēc pilnvaru termiņa beigām ir piekritis ieņemt amata vietu valsts pārvaldē, vai Augstākajā tiesā.  Augstākās tiesas neatkarības nodrošināšanai ir būtiska tiesība pašai Augstākajai tiesai noteikt tās darbinieku atalgojumu. Šobrīd to ierobežo Valsts un pašvaldību institūciju amatpersonu un darbinieku atlīdzības likums, kas savukārt liedz Augstākajai tiesai piesaistīt augsti kvalificētus un uz rezultātu orientētus darbiniekus. Līdz ar to, lai nodrošinātu tiesu varas institūcijas personāla politikas elastīgākus risinājumus, likumprojekts Augstākajai tiesai noteic tādu pat regulējumu darbinieku mēnešalgas noteikšanai kā citām konstitucionālās varas institūcijām. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Valsts kanceleja, Finanšu ministrija, Augstākā tiesa, Satversmes tiesas eksperts. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Attieksies uz Augstākās tiesas darbiniekiem un amatpersonām, Satversmes tiesas tiesnešiem pēc pilnvaru termiņa beigām. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |
| |  | | --- | | **III. Tiesību akta projekta ietekme uz valsts budžetu un pašvaldību budžetiem** | | Likumprojekts šo jomu neskar. |  |  |  |  | | --- | --- | --- | | **IV. Tiesību akta projekta ietekme uz spēkā esošo tiesību normu sistēmu** | | | | 1. | Saistītie tiesību aktu projekti | Likumprojekts "Grozījumi Satversmes tiesas likumā", izstrādāts Satversmes tiesas neatkarības nodrošināšanai un Satversmes tiesas tiesneša statusa nostiprināšanai, paredzot Satversmes tiesas tiesnešu sociālās garantijas pēc pilnvaru termiņa beigām; Satversmes tiesas budžeta autonomiju; Satversmes tiesā Administratīvā vadītāja vietas izveidi; juridiskās palīdzības sniedzēja pilnvarojumu lietās, kad juridiskās palīdzības saņēmējam tiek sniegta valsts nodrošinātā juridiskā palīdzība. | | 2. | Atbildīgā institūcija | Tieslietu ministrija. | | 3. | Cita informācija | Nav. |  |  | | --- | | **V. Tiesību akta projekta atbilstība Latvijas Republikas starptautiskajām saistībām** | | Likumprojekts šo jomu neskar. | | | |
| |  | | --- | | **VI. Sabiedrības līdzdalība un komunikācijas aktivitātes** | | Likumprojekts šo jomu neskar. |  |  |  |  | | --- | --- | --- | | **VII. Tiesību akta projekta izpildes nodrošināšana un tās ietekme uz institūcijām** | | | | 1. | Projekta izpildē iesaistītās institūcijas | Satversmes tiesa, Augstākā tiesa. | | 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde nerada ietekmi uz pārvaldes funkcijām un institucionālo struktūru. Nav nepieciešama jaunu institūciju izveide, esošu institūciju likvidācija vai reorganizācija. | | 3. | Cita informācija | Nav. | | | |

Iesniedzējs:

Tieslietu ministrijas valsts sekretārs Raivis Kronbergs

Bajāre-Grīnberga 67036789

Kintija.Bajare-Grinberga@tm.gov.lv